فلیپینده هوا ترافیک باشقرووی مرکزیده برق کیسیلیشی یوزبیریشی عاقبتیده انچه تشقی و ایچکی اوچیشلر توخته لیب قالدی ویا کیینگه آلیندی.
فلپین هوا ساحه سیده گی برچه اوچیشلرنی باشقرووچی هوا ترافیک باشقروو مرکزی توناون کونی ایرته لب برقلر کیسیلیب قالگن.
برق نینگ کیسیلیشی عاقبتیده مانیلا قونلغه سیده 300 اطرافیده ایچکی و تشقی اوچیش یا توخته لیب قالگن، یا کیینگه آلینگن ویا ایریم قونلغه لرگه آلینگن.
خوددی شو حادثه عاقبتیده 65 مینگدن آرتیق یولاوچی قیین وضعیت گه قالگن.
ترانسپورت وزیری جعیم باوتیستا، اویوشتیرگن مطبوعاتی کنفرانسده هوا ترافیک باشقرووی مرکزیده برق کیسیلیشی یوزبیریشی نینگ علاقه ترماقلری انترنیت، رادیو و رادارلرگه تاثیر قالدیرگن لیگینی ایتدی.
باوتیستا، یوز بیرگن حادثه طفیلی کیچیریم سوره دی و ییتکچیلرنینگ حادثه دن تاثیرلنگن یولاوچیلرگه یاردمچی بولیش اوچون اورونیب تورگن لیگینی معلوم قیلدی.
هوا ترافیک باشقروو سیستمی نینگ توزه لیشی بیلن اوچیشلر پایتخت مانیلاده گی نینوی آقینو قونلغه سیدن دوام ایتدی.
شونده ی بولیب ییتکچیلر، یولاوچیلرنینگ معمالریگه یچیم تاپیش اوچون هوا یول شرکتلریدن اوچیشلرنی کوپه یتیریشینی طلب ایتدی.
ییتکچیلر، اوچیشلرنینگ نورمال وضعیت گه کیلیشی اوچون اوچ کون کیره ک بولگن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
